
Ecuril 35 mg plėvele dengtos tabletės
silimarinas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu Jūsų savijauta per 14 dienų nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

2.	Kas žinotina prieš vartojant Ecuril
3.	Kaip vartoti Ecuril 
4.	Galimas šalutinis poveikis
5.	Kaip laikyti Ecuril 
6.	Pakuotės turinys ir kita informacija


1. Kas yra Ecuril ir kam jis vartojamas

Ecuril yra tradicinis augalinis vaistas, skirtas simptominiam virškinimo trakto sutrikimų, pasireiškiančių pilnumo pojūčiu, pilvo pūtimu ar dujų kaupimusi virškinimo trakte, lengvinimui.

Tai tradicinis augalinis vaistas, vartotinas esant nurodytoms indikacijoms, išimtinai remiantis ilgalaikėmis vartojimo tradicijomis.

Jeigu Jūsų savijauta per 14 dienų nepagerėjo arba net pablogėjo, kreipkitės į gydytoją.

Ecuril vartoti draudžiama:
· jeigu yra padidėjęs jautrumas veikliajai arba bet kuriai pagalbinei medžiagai, taip pat astrinių (graižažiedžių) šeimos augalams.

Įspėjimai ir atsargumo priemonės 
Vaikams ir jaunesniems nei 18 metų paaugliams vaisto vartoti nerekomenduojama, nes duomenų apie vaisto saugumą ir veiksmingumą nepakanka.

Jei vartojant vaistą simptomai pasunkėja, būtina kreiptis į gydytoją arba kvalifikuotą sveikatos priežiūros specialistą.

Kiti vaistai ir Ecuril
Duomenų apie Ecuril sąveiką su kitais vaistais nėra.

Ecuril vartojimas su maistu ir gėrimais
Duomenų nėra.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Klinikinių duomenų apie silimarino vartojimą nėštumo metu nėra, taip pat nežinoma, ar silimarino patenka į moters pieną.
Nėštumo ir žindymo laikotarpiu vartoti nerekomenduojama.

Vairavimas ir mechanizmų valdymas
Duomenų nėra.

Ecuril sudėtyje yra izomalto (E953) ir natrio 
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.
Šio vaisto vienoje plėvele dengtoje tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3. Kaip vartoti Ecuril

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiesiems žmonėms, įskaitant senyvus
Vienkartinė vaisto dozė yra 3 plėvele dengtos tabletės. Vaisto vartojama iki 3 kartų per parą. Per parą galima suvartoti ne daugiau kaip 10 plėvele dengtų tablečių.

Tablečių nekramtyti, užgerti nedideliu skysčio kiekiu.

Gydymo trukmė
Jei vartojant vaisto simptomai išlieka ilgiau kaip 2 savaites, būtina kreiptis į gydytoją.

Ką daryti pavartojus per didelę Ecuril dozę
Duomenų apie vaisto perdozavimą nėra.

Pamiršus pavartoti Ecuril
Negalima vartoti dvigubos dozės norint kompensuoti praleistą dozę.

Nustojus vartoti Ecuril
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis 

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Rekomenduojamomis dozėmis vartojamas Ecuril yra saugus ir gerai toleruojamas. Nepageidaujamas poveikis pasireiškė labai retai.

Dažnis nežinomas (negali būti apskaičiuotas pagal turimus duomenis): gali pasireikšti galvos skausmas, lengvų virškinimo trakto simptomų, tokių kaip burnos džiūvimas, pykinimas, nemalonus pojūtis skrandyje, skrandžio sudirginimas, dermatitas, odos išbėrimas, niežėjimas, dilgėlinė, astma, sunki sisteminė alerginė reakcija (anafilaksija).
Pasireiškus alerginėms reakcijoms reikia nutraukti vaisto vartojimą ir kreiptis į gydytoją.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Ecuril 

Šį vaistą laikykite vaikams nepastebimoje ir nepasiekiamoje vietoje. 

Šiam vaistui specialių laikymo sąlygų nereikia.

Ant dėžutės ir lizdinės plokštelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Ecuril sudėtis

· Veiklioji medžiaga yra silimarinas. Kiekvienoje plėvele dengtoje tabletėje yra 63,6-77,8 mg
· Silybum marianum (L.) Gaertn., fructus (margainių vaisių) rafinuoto ir standartizuoto sausojo ekstrakto (30:1), atitinkančio 35 mg silimarino, apskaičiuoto pagal silibininą.
· Ekstrakcijos tirpiklis: acetonas.
· Pagalbinės medžiagos. Tabletės šerdis: izomaltas (E953), povidonas, pregelifikuotas kukurūzų krakmolas, kroskarmeliozės natrio druska, bevandenis koloidinis silicio dioksidas, magnio stearatas. Tabletės plėvelė: opadry skaidrus 03K19229 (hipromeliozė, triacetinas, talkas).

Ecuril išvaizda ir kiekis pakuotėje

Tabletės yra plėvele dengtos, apvalios formos, abipus išgaubtos, rusvai gelsvos spalvos.
Tabletės skersmuo - 7,0 ± 0,1 mm (7,0 – 7,2 mm), aukštis – 3,4 ± 0,2 mm (3,2 – 3,6 mm).

10 plėvele dengtų tablečių PVC/PVDC ir aliuminio folijos lizdinėje plokštelėje. Kartono dėžutėje yra 80 plėvele dengtų tablečių ir pakuotės lapelis.

Registruotojas ir gamintojas

Registruotojas
SIA Ingen Pharma
K. Ulmaņa gatve 119
LV-2167 Mārupe, Rīga
Latvija

Gamintojas
S.C. POLISANO PHARMACEUTICALS S.A.
Sos. Alba – Iulia nr. 156, cod 550052
Sibiu, Jud. Sibiu
Rumunija

Šis pakuotės lapelis paskutinį kartą peržiūrėtas 2022-02-10.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

